હિંદુ રક્ષા સેનાના રાષ્ટ્રીય અધ્યક્ષ મહામંડલેશ્વર પ્રબોધાનંદ ગિરી મહારાજ બુધવારે ગ્રેટર નોઈડા પહોંચ્યા. મહામંડલેશ્વર પ્રબોધાનંદ ગિરી મહારાજે અયોધ્યામાં રામ મંદિર નિર્માણ અંગે કહ્યુ કે સરકાર તરત જ રામ મંદિરનું નિર્માણ કાર્ય પ્રારંભ કરે. નિર્માણ માટે કોર્ટના આદેશની કોઈ જરૂર નથી. તેમણે કહ્યુ કે 2018 માં જ રામ મંદિર બનાવવામાં આવે. વળી, બીજી તરફ રાજ્યના મુખ્યમંત્રી યોગી આદિત્યનાથની પ્રશંસા કરી. તેમણે કહ્યુ કે યોગીને જ દેશના પ્રધાનમંત્રી બનાવવા જોઈએ.